

 **DRUŠTVO SALEZIJANSKI MLADINSKI CENTER MARIBOR**

 Engelsova ul. 66, Maribor Splet: maribor.donbosko.si/drustvo

 Ept: drustvosmc@gmail.com Tel: 041.215.711

**OBVESTILO ZA STARŠE - POLETNI ORATORIJ, junij-julij 2020**

**Kljub številnim pomislekom smo se odločili, da tudi letos izvedemo počitniški program – in sicer nekoliko časovno ter številčno omejenega ter vsebinsko prilagojenega.**

Ponujamo možnost **DVEH TEDNOV** počitniškega programa – oratorija, in sicer

**1.teden:** od 29. junija do 3. julija ter **2. teden:** od 6. do 10. julija.

Na program se lahko prijavijo le otroci **od končanega 1. razreda** naprej.

V program enega tedna bomo sprejeli **samo 50 udeležencev**.

Programa se lahko udeležijo **le zdravi otroci** (priporočamo, da doma otrokom občasno oz. ob odhodu iz preventivnih razlogov izmerite temperaturo).

Načeloma lahko **prijavite otroka le za en teden**. Če pa želite otroka prijaviti v oba tedna, bodo imeli prednost tisti, ki so prijavljeni samo za en teden (v primeru prostih mest pa bomo sprejeli tudi tiste, ki so se prijavili v oba tedna).

Zelo priporočamo, da **otroka prijavite za vseh pet dni**.

**Program** bo vse dni potekal **na lokaciji Don Boskovega centra** (skupinska dinamika, delavnice, filmi, razne igre …); v primeru lepega vremena se bodo skupine lahko z voditelji odločile tudi za kak sprehod.

**Skupine:** program bo večinoma potekal v 4-5 manjših 'fiksnih' skupinah (10-12 otrok), ki jih bodo vodili odrasli, v pomoč pa jim bodo tudi animatorji. Voditelji bodo imeli pri sebi kontakte staršev/skrbnikov.

**Delo v skupinah** bo potekalo na prostem in/oz. vsaka skupina vedno v svojem prostoru.

**Zbiranje** otrok od 8.30 in 9.00, uradni sklep ok. 14.00.

**Varstvo** je zagotovljeno zjutraj od 7.00 naprej, popoldne pa od 14.00 do 16.00 ure.

**Izlet in kopanje:** letos zaradi razmer ne bo ne izleta niti kopanja na mariborskem otoku.

**Covid 19:** Poskrbeli bomo za to, da bodo **razkužilna** sredstva na primernih lokacijah.

**Cena:** 8 € na dan, 40 € na teden (nekoliko več tudi zaradi stroškov z razkužili ipd.)

**Plačilo:** prispeveknakažete pred začetkom programa na **TRR** SI56 **6100 0001 5752 274** (Del. hr. Ljubljana) - namen plačila: POLETJE–IME in PRIIMEK OTORKA. Ob prihodu prinesete potrdilo plačila.

**Vpisovanje**: otroci morajo vsako jutro javiti prisotnost; prav tako tudi javiti, ko odhajajo.

**Odhodi**: v kolikor je možno, ste naprošeni, da otrok ne prihajate iskat med pred 14.00 uro. Za morebitne predčasne odhode in druge zadeve starši vedno javite vodji skupine.

**Hrana in pijača:** za kosilo bomo poskrbeli v sklopu programa v mladinskem centru, razne dobrote za zajtrk in odmore, pijačo … pa naj imajo otroci s seboj. Seveda bo v SMC na voljo še vedno kak sok ipd.

**Oblačila:** naj imajo otroci primerna oblačila in obutev, tudi kaj za preobleč oz./in kaj toplega.

**Telefon**: otroci naj ga raje pustijo doma, saj imamo organiziranih dovolj aktivnosti ... V kolikor bi bilo potrebno staršem kaj sporočiti, bomo to naredili zaposleni v SMC.

**Morje:** Letovanja na morju letos zaradi splošno znanih razmer **NE BO.**

**Ves počitniški čas** so popoldne od 14.00 ure pa do 19.00 odprta igrišča SMC Maribor.

**Od. 24. do 29. avgusta** bodo **igrišča in prostori** mladinskega centra odprti že od 9.00 do 19.00.

Poleg 2-tedenskega oratorija se lahko odločite za **poletni angleški tabor** (glej spodaj).

*Priloga 1:* **Izjava staršev** (*ob sproščanju ukrepov za zajezitev širjenja COVID-19* – **obvezno !**)
*Priloga 2:* **Prijavnica -** POSLATI **NAJKASNEJE do 24. junija !!!**

*Prisrčen pozdrav* ***– Janez Potočnik,*** *vodja SMC*

**POSEBNO VABILO - POLETNI ANGLEŠKI TABOR za OSNOVNOŠOLCE:** V organizaciji *'Oliver's Chat Room'*

– z voditeljico Karina Radoha – v prostorih Don Boskovega centra MB – trije možni termini, od ponedeljka do petka,

od 8.30 do 15.30. **Termini:** **1)** 13.-17. julij; **2)** 20.-24. julij; **3)** 24.-28. avgust.

Podrobne **informacije** in prijave – samo na kontakte gospe Karina Radoha:

**Tel:** 040.396.211; **ept:** karina.radoha@yahoo.com; **fb:** oliver's [chatroom.eu](http://chatroom.eu/); **splet:** [olivers-chat-room.eu/blog](https://olivers-chat-room.eu/blog)